གསུང་གི་རྗེས་སུ་གནང་བ་སྩལ་དུ་གསོལ།
གསུམ་གྱིས་གསོལ་བ་བཏབ། སློབ་དཔོན་དང་མདུན་བསྐྱེད་མགོན་པོའི་
ས
349

གཏེར་ ལྷོ་ནུས་ལྡན་གསུང་། གསར།
ཐུགས་ཀའི་ས་བོན་ལས་འོད་འཕྲོས་པས་དུར་ཁྲོད་ཆེན་པོ་བསིལ་བ་ཚལ་ལ་སོགས་པ་ནས་དཔལ་ཡེ་ཤེས་ཀྱི་མགོན་པོའི་སྔགས་་་་་་་
བཏགས་པ་དང་། གནས་པ་དང་། མི་འགྱུར་བ་དང་རྒྱུད་སྡེ་སོགས་རྣམ་པ་བཞི་ལ་སོགས་པ་སྔགས་ཀྱི་རྣམ་པ་ཐམས་ཅད་ཡེ་
ཤེས་ལྔའི་རང་འོད་ལས་གྲུབ་པའི་ཨཱ་དི་ཀཱ་དི་ཁ་དོག་ལྔ་ལྡན་གྱི་རྣམ་པ་འོད་འཕྲོ་བ་ནམ་མཁའི་ཁམས་ཐམས་ཅད་གང་བ་སྤྱན་
དྲངས༑
སློབ་མ་ཡེ་ཤེས་ཀྱི་མགོན་པོར་གསལ་བའི་སྙིང་གར་ཉི་མའི་དབུས་ཧཱུྃ་མཐིང་ནག་གི་མཐར་བཞི་སྙིང་གསུམ་དྲིལ་ཅན་
གྱིས་བསྐོར་བ་ལ་ཐིམ་པས་སྟོང་གསུམ་གྱི་སྟོང་ཆེན་པོའི་འཇིག་རྟེན་ཁམས་ཀྱི་ལུས་ཅན་མི་དང་མི་མིན་ཐམས་ཅད་སྔགས་ཀྱི་སྒྲ་་་་་་
350

༄༅། །སྒྲོག་ཅིང་འབྱུང་བ་བཞིའི་སྒྲ་སྐད་ཐམས་ཅད་ཀྱང་གྲག་སྟོང་སྔགས་ཀྱི་རང་སྒྲ་འབྲུག་སྟོང་ལྡིར་བ་ལྟར་སྐད་ཅིག་གིས་སྒྲོག་་་ «
པས་ཕྲིན་ལས་མཐའ་དག་ཐོགས་མེད་དུ་སྒྲུབ་པར་བྱེད་པའི་ནུས་མཐུ་དང་ལྡན་པར་དཔོན་སློབ་གཉིས་ཀས་བསམ་ལ།
སྔར་ལྟར་
སྤོས་དང་རོལ་མོ་བྱ་ཞིང་། སློབ་དཔོན་གྱིས་ཀ་ཝའི་མཇུག་ཏུ། ཝཱཀ་ཨ་ཝེ་ཤ་ཡ་ས་མཱ་ཡ་ཛ་ཛ་ཛཿཞེས་བརྗོད། སླར་དེ་ཉིད་བརྟན་པ་དང་བཟླས་
ལུང་གི་ཆེད་དུ་འདིའི་རྗེས་ཟློས་མཛོད། བཅོམ་ལྡན་བདག་ལ་སྩལ་ལགས་ཀྱི། བདག་ལ་ཉེ་བར་མཛད་དུ་གསོལ། ལན་གསུམ་
གྱིས་གསོལ་བ་གདབ། སློབ་དཔོན་གྱི་ཐུགས་ཀ་ནས་སྔགས་ཀྱི་ཕྲེང་བ་བྱུང་བ་ཞལ་ནས་ཐོན། སློབ་མའི་རྣ་བ་གཉིས་སུ་ཞུགས་ཏེ་སྙིང་*
351
མགོན་པོའི་ བཅུ་གཉིས་ རྗེས་གནང་།

གཏེར་ ལྷོ་ནུས་ལྡན་གསུང༌། གསར།
གར་ཉི་མའི་དབུས་སུ་ཧཱུྃ་གི་མཐར་གཡས་སྐོར་དུ་བཞུགས་པར་མོས་ལ། མགོན་པོའི་རྩ་སྔགས་དང་ཤཱ་ས་ནའི་རྗེས་ཟློས་གསུམ་བྱ། སླར་སློབ་
དཔོན་གྱིས། སྔགས་ཕྲེང་དེ་ཉིད་མེ་ཏོག་གི་ཕྲེང་བར་གྱུར་ཏེ་སྤྱི་བོར་དབང་རྟགས་ཀྱི་ཅོད་པན་དུ་བཅིངས་པའི་མོས་པ་མཛོད་ཅིག
སྔགས་ཕྲེང་དང་མེ་ཏོག་སློབ་མའི་སྤྱི་བོར་བཞག་ཅིང་། བཅོམ་ལྡན་འདི་ལ་སྩལ་ལགས་ཀྱི། །འདི་ལ་འགོ་བར་མཛད་དུ་གསོལ། །སྔགས་ཀྱི་
དངོས་གྲུབ་སྩལ་དུ་གསོལ།
།བརྟུལ་ཞུགས་བརྟན་པར་མཛད་དུ་གསོལ། །ཕྲིན་ལས་རྫོགས་པར་མཛད་དུ་གསོལ། རྡོ་རྗེ་སློབ་
མ་འདི་ལ་དཔལ་ཡེ་ཤེས་ཀྱི་མགོན་པོའི་གསུང་སྙིང་པོ་སྔགས་ཀྱི་ཕྲིན་ལས་མ་ལུས་པ་མྱུར་དུ་འགྲུབ་པར་གྱུར་ཅིག ཅེས་སུ་པྲ་
352

མགོན་པོའི་ བཅུ་གསུམ་ རྗེས་གནང་།
༄༅། །ཏིཥྛས་མེ་ཏོག་འཐོར། སླར་ཕྲེང་བ་གཏད་ཅིང་བདུད་རྩི་བླུད། ཧཱུྃ། རྒྱལ་བའི་བསྟན་སྲུང་མཐུ་སྟོབས་དབང་ཕྱུག་གི །གསུང་གི་དབང་
བསྐུར་བཟླས་བརྗོད་ཛབྲ་ཀྱི་རྒྱུན། །རླུང་སྔགས་སྙིང་པོ་དབྱེར་མེད་དབྱངས་གསལ་དངོས། རིགས་ཀྱི་བུ་ལ་དབང་བསྐུར་མཆོག་
སྩོལ་ཅིག །ཅེས་ཀ་ཝུ་ཝའི་མཇུག་ཏུ་ཝཱཀ་ཨ་བྷི་ཥིཉྩ་ཨཱཿ བཏགས་ལ་གཏད། དེས་དཔལ་ཡེ་ཤེས་ཀྱི་མགོན་པོའི་གསུང་སྙིང་པོ་སྔགས་ཀྱི་
དབང་བསྐུར་བ་ཐོབ། །འཆལ་བ་སྒྲ་ལ་ཞེན་པ་ངག་གི་དྲི་མ་དག །དཔལ་ཡེ་ཤེས་ཀྱི་མགོན་པོའི་གསུང་གི་ངོ་བོ་སྔགས་ཀྱི་རིམ་
པ་མཐའ་དག་བཟླ་བ་ལ་དབང་། འབྲས་བུ་གསུང་རྡོ་རྗེ་ལོངས་སྤྱོད་རྫོགས་པའི་སྐུ་འགྲུབ་པའི་ས་བོན་དང་བག་ཆགས་རྒྱུད་ལ་
ས
353
ཇ

གཏེར་ ལྷོ་ནུས་ལྡན་གསུང་། གསར།
བཞག་པར་མོས། སླར་ཐུགས་ཀྱི་རྗེས་གནང་གི་དོན་དུ་གསོལ་བ་གདབ་པ་ལ་འདིའི་རྗེས་ཟློས་མཛོད། དཔལ་ཧེ་རུ་ཀའི་ངོ་བོར་
བཞུགས་པ་རྡོ་རྗེ་སློབ་དཔོན་གྱིས་བདག་ལ་དཔལ་ཆེན་པོའི་ཐུགས་ཀྱི་རྗེས་སུ་གནང་བ་སྩལ་དུ་གསོལ།
གསུམ་གྱིས་གསོལ་བ་བཏབ།
སློབ་དཔོན་གྱི་ཐུགས་ཀའི་ས་བོན་ལས་འོད་འཕྲོས་པས་མདུན་བསྐྱེད་ཀྱི་དཔལ་ཡེ་ཤེས་མགོན་པོའི་ཐུགས་ཀར་ཕོག་པའི་ཚེ། དེ་
ལས་ཡེ་ཤེས་ཀྱི་མགོན་པོ་མཐེབ་སོར་གྱི་ཚད་ཙམ་པ་ཞིག་རྒྱངས་ཀྱིས་ཐོན་ཏེ་སློབ་མའི་སྨིན་མཚམས་སུ་ཐིམ་མ་ཐག་ཏུ་དཔལ་ཡེ་་་་་
ཤེས་ཀྱི་ཀྱི་མགོན་པོའི་ཐུགས་ཀྱི་ངོ་བོ་ཕྱག་མཚན་མཚོན་ཆའི་རྣམ་པ་གྲི་གུག་དང་ཐོད་ཁྲག་རལ་གྲི་རྩེ་གསུམ་ལ་སོགས་པ་དཔག་ཏུ་
354

མགོན་པོའི་ བཅུ་བཞི་ _ རྗེས་གནང་།
༄༅། །མེད་པ་རྣོ་ངར་དང་ལྡན་པ་དུས་མཐའི་མེ་ལྟར་འབར་བ་ནམ་མཁའི་ཁམས་ཀུན་ནས་གང་བ་བྱོན་ཏེ་སློབ་མའི་བ་སྤུའི་ཁུང་
བུ་ཐམས་ཅད་དུ་སིལ་སིབ་ཐིམ་པའི་ཚེ། སློབ་མ་རྣམས་དཔལ་ཡེ་ཤེས་ཀྱི་མགོན་པོ་དང་ཐ་མི་དད་དུ་གྱུར་ཏེ་གདོད་མའི་མགོན་
པོ་ཉིད་ཡེ་ཤེས་ཀྱི་མགོན་པོར་སྒྲོ་བཏགས་པའི་འཁྲུལ་པ་རྩད་ནས་བཅད་དེ་མཉམ་རྗེས་གཉིས་སུ་མེད་པའི་རང་བཞིན་དུ་གྱུར་པར་་
མོས་ལ་སྤོས་རོལ་སྔར་ལྟར་ལས་སྔགས་མཇུག ཙིཏྟ་ཨ་ཝེ་ཤཱ་ཡ་སྟཱཾ་བྷ་ཡ་སྟཱཾ་བྷ་ཡ་ཏིཥྛ་ཧྲི་ཧྲི་ཛཿཛཿ ཞེས་བརྗོད་ལ་བསྟིམ། སྤྲོ་ན་སྐབས་འདིར་ཕྱག་
མཚན་གྱི་དབང་བསྐུར་བ་འཐད་པས། སློབ་མ་དཔལ་ཡེ་ཤེས་ཀྱི་མགོན་པོ་དངོས་སུ་གསལ་བའི་ཆེ་བའི་དཔའ་རྟགས་སུ་ཕྱག་མཚན་ཡོངས་
355

གཏེར་ ལྷོ་ནུས་ལྡན་གསུང་། གསར།
རྫོགས་ཀྱི་དབང་བསྐུར་བས།
པ་མཛོད། གྲི་གུག་སློབ་མའི་གཡས་སུ་གཏད་ལ། ཧཱུྃ། སྟོབས་ཅན་འཇིགས་བྱེད་གྲི་གུག་རྣོ། །ལོགས་ལ་དྲག་པོའི་གསང་སྔགས་བཀོད། །
མགོན་པོ་འཁོར་བཅས་སྤྲིན་བཞིན་འདུ། །དགྲ་བགེགས་བསྒྲལ་ཕྱིར་དབང་བསྐུར་རོ། །བཛྲ་མ་ཧཱ་ཀཱ་ལཱ་ཡ་ཀརྟ་རི་ཨ་བྷི་ཥིཉྩ་ཧཱུྃ།
ཐོད་ཁྲག་གཡོན་དུ་གཏད། ཧཱུྃ། སྐྲ་དང་བཅས་པའི་བྷནྟ་རུ། །དགྲ་བགེགས་དམར་གྱིས་རབ་བཀང་བ། །མ་ཚོགས་མཁའ་འགྲོ་འདུ་
བའི་རྟེན། །དངོས་གྲུབ་འཐོབ་ཕྱིར་དབང་བསྐུར་རོ། །ཞེས་དང༌། བཛྲ་མ་ཧཱ་ཀཱ་ལཱ་ཡ་ཀ་པཱ་ལ་རུ་དྷི་ར་ཨ་བྷི་ཥིཉྩ་ཧཱུྃ། རལ་གྲི་
བདེ་གཤེགས་ཀུན་གྱི་རྩལ་ཤུགས་མ་འགགས་པ་ལས་བཞི་ལྷུན་གྱིས་གྲུབ་པའི་དབང་ཐོབ་པའི་མོས་
356

མགོན་པོའི་ བཅོ་ལྔ་ རྗེས་གནང་།
༄༅། །གཡས་སུ་གཏད་ལ། ཧཱུྃ། ནག་པོ་ཆེན་པོ་ཡེ་ཤེས་མཚོན། །ངར་འཛིན་ཉོན་མོངས་གཅོད་པའི་གྲི། །མི་ཤེས་མ་རིག་ཕྲལ་བ་
དང༌༑ །གདུག་པ་འདུལ་ཕྱིར་དབང་བསྐུར་རོ། །བཛྲ་མ་ཧཱ་ཀཱ་ལཱ་ཡ་ཁརྒ་ཨ་བྷི་ཥིཉྩ་ཧཱུྃ། རྩེ་གསུམ་གཡོན་དུ་གཏད། ཧཱུྃ། རྩེ་གསུམ་
རྡོ་རྗེའི་རྣོ་ངར་བཅས། །དུག་གསུམ་རྩད་ནས་གཅོད་པའི་མདུང་། །དག་པའི་ས་གསུམ་མཐོང་བའི་མཚོན། །སྐུ་གསུམ་འཐོབ་
ཕྱིར་དབང་བསྐུར་རོ། །བཛྲ་མ་ཧཱ་ཀཱ་ལཱ་ཡ་ཏྲི་ཤུ་ལ་ཨ་བྷི་ཥིཉྩ་ཧཱུྃ། ཞེས་པས་དེ་རྣམས་སྦྱིན། དེས་དཔལ་ཡེ་ཤེས་ཀྱི་མགོན་པོའི་
ཐུགས་ཡང་དག་པའི་ཡེ་ཤེས་ཀྱི་ངོ་བོ་མཚོན་བྱེད་ཕྱག་མཚན་གྱི་དབང་བསྐུར་བ་ཐོབ། འཁྲུལ་པ་དང་བཅས་པ་ང་ཡིར་འཛིན་
ས
357

གཏེར་ ལྷོ་ནུས་ལྡན་གསུང་། གསར།
པའི་ཡིད་ཀྱི་དྲི་མ་དག
དབང་༑ འབྲས་བུ་ཆོས་ཀྱི་སྐུ་འགྲུབ་པའི་ས་བོན་དང་བག་ཆགས་རྒྱུད་ལ་བཞག་པར་བསམ། སྐབས་འདིར་སྣོད་ལྡན་རེ་རེ་ཙམ་ལ་བཀའ་
གཏད་བགྱི་ན་འདིར་སྦྱར། གསུམ་པ་རྗེས་ཀྱི་བྱ་བ་ལ། སློབ་དཔོན་དཔལ་ཧེ་རུ་ཀའི་རོལ་པར་བཞེངས་པ་དང་ཕྱོགས་དུས་རྩ་བ་གསུམ་དང་
དཔལ་ཡེ་ཤེས་ཀྱི་མགོན་པོའི་ཐུགས་རང་རིག་པའི་ཡེ་ཤེས་སྟོང་ཉིད་སྙིང་རྗེ་དབྱེར་མེད་དུ་བསྒོམ་པ་ལ་
མདུན་བསྐྱེད་དམ་ཅན་ཆོས་སྐྱོང་བའི་སྲུང་མ་དང་བཅས་པས་བཀྲ་ཤིས་པའི་བདེན་ཚིག་བརྗོད་ཅིང་མེ་ཏོག་གིས་ཆར་སིལ་མར་་་་་
བསྙིལ་བའི་མོས་པ་མཛོད་ཅིག རྡོ་རྗེ་འཆང་ཆེན་སོགས། སྐྱེ་མེད་ངང་ལས་སོགས། དགག་པ་ཆོས་སྐུ་སོགས། དུས་གསུམ་
358

མགོན་པོའི་ བཅུ་དྲུག་ རྗེས་གནང་།
༄༅། །སངས་རྒྱས་སོགས། བསྐལ་པའི་མེ་འདྲ་སོགས། ནག་པོ་ཆེན་པོ་སོགས། མི་འགྱུར་ལྷུན་པོ་སོགས། ཉིན་མོ་བདེ་ལེགས་སོགས་ཀྱི་
ཤིས་བརྗོད་དང་། རྟེན་སྙིང་བརྗོད་ཅིང་མེ་ཏོག་འཐོར་ལ་རོལ་མོ་བྱའོ། །དེ་ལྟར་དཔལ་ཡེ་ཤེས་ཀྱི་མགོན་པོའི་སྐུ་གསུང་ཐུགས་ཀྱི་རྗེས་གནང་ཟབ་
མོ(བཀའ་གཏད་བགྱིས་ན།
བཀའ་གཏད་དང་བཅས་པ)ལེགས་པར་ཐོབ་པས་རྩ་བ་དང་ཡན་ལག་གི་དམ་ཚིག་མ་ལུས་།་སྲོག་དང་མིག་གི་
འབྲས་བུ་ལྟར་བསྲུང་སྙམ་པའི་འདུན་པ་དང་ལྡན་པས་རྗེས་ཟློས་མཛོད། གཙོ་བོས་ཇི་ལྟར་བཀའ་སྩལ་པ། སོགས་ཚིག་རྐང་གཉིས་
བརྗོད།༑ འོག་ནས་འབྱུང་བའི་ཚོགས་བསྐང་ལྷག་མ་རྣམས་འདིར་བྱ། སླར་ཡང་སྒོ་གསུམ་ལུས་ལོངས་སྤྱོད་མངའ་རིས་སྤྱོད་ཡུལ་དང་བཅས་པ་
ས
359

གཏེར་ ལྷོ་ནུས་ལྡན་གསུང༌། གསར།
གཏང་རག་དུ་འབུལ་སྙམ་པས་མཎྜལ་ཞིག་དབུལ། ཞེས་མཎྜལ་ཕུལ། སླར་ལུས་ལོངས་སྤྱོད་ཐམས་ཅད་རྡོ་རྗེ་སློབ་དཔོན་ལ་ཕུལ་
ནས་དྲུག་ཆ་གཅིག་དངོས་གྲུབ་ཀྱི་སླད་དུ་ཞུ་སྙམ་པས་འདིའི་རྗེས་ཟློས་མཛོད། དེང་ནས་བརྩམས་ཏེ་སོགས་ཤྭ་ལོ་ཀ་གཅིག་པོ་ལན་གསུམ་
བརྗོད༑ དེ་ལྟར་རྗེས་གནང་ཟབ་མོ་ལེགས་པར་ཐོབ་པས་རང་གཞན་གྱི་དོན་རྒྱ་ཆེན་པོ་མཛད་དོ་སྙམ་པའི་སྒོ་ནས་བསྔོ་བ་དང་སྨོན་
ལམ་ལྷན་ཅིག་ཏུ་གསུང་པར་འཚལ། བསོད་ནམས་འདི་ཡིས་སོགས་བསྔོ་བ་དང་སྨོན་ལམ་བྱ། སློབ་མ་རང་གནས་སུ་བཏང༌།
གསུམ་པ་ཆོ་གའི་
མཇུག་གི་རིམ་པ་ལ་ཚོགས་འཁོར་བཟང་དུ་བཤམས། མགོན་པོ་རང་གཞུང་བཞིན་གྱི་ནང་མཆོད་བྱིན་རླབས་ཇི་ལྟར་བྱ། ཚོགས་འབུལ་དངོས་ནི། ཧཱུྃ། གཟུགས་
360

མགོན་པོའི་ བཅུ་བདུན་ རྗེས་གནང་།
༄༅། །སྒྲ་དྲི་རོ་རེག་ལ་སོགས། །དགྱེས་པ་མཆོག་གི་མཆོད་པ་འདི། །དཔལ་ལྡན་རྩ་བའི་བླ་མ་ལ། །བརྒྱུད་པའི་ཚོགས་ཀྱིས་
བསྐོར་བ་དང་། །ཡི་དམ་འཁོར་ལོ་སྡོམ་པ་ལ། །དཔའ་བོའི་ཚོགས་ཀྱིས་བསྐོར་བ་དང་། །ཡུམ་ཆེན་རྡོ་རྗེ་ཕག་མོ་ལ། །དཔའ་
མོའི་ཚོགས་ཀྱིས་བསྐོར་བ་དང་། །རྡོ་རྗེ་ནག་པོ་ཆེན་པོ་ལ། །དམ་ཅན་རྒྱ་མཚོའི་ཚོགས་ཀྱིས་བསྐོར། །ཚོགས་དང་གཏོར་མ་རྒྱ་
ཆེན་འདི། །གཉིས་མེད་ངང་དུ་འབུལ་ལགས་ན། །བླང་དོར་མེད་པ་བཞེས་སུ་གསོལ། །ཨ་ལ་ལ་ཏེ་དགྱེས་པར་རོལ། །ཨ་ལ་
ལ་ཏེ་དགྱེས་པར་མཛོད། ཨོཾ་གུ་རུ་དྷེ་ཝ་ཌཱཀྐི་ནཱི་ཤྲཱི་མ་ཧཱ་ཀཱ་ལ་དྷརྨ་པཱ་ལ་ས་པ་རི་ཝཱ་ར་ག་ཎ་ཙཀྲ་པུ་ཛ་ཁཱ་ཧི། ཞེས་ཚོགས་སྤྲོས་ནས་
361

གཏེར་ ལྷོ་ནུས་ལྡན་གསུང་། གསར།
ལོངས་སྤྱད། བསྐང་བཤགས་མ་ཧཱ་ཀཱ་ལ་གོང་འོག་བཏང་༌། ལྷག་མ་བསྡུས་ལ། ཨ་ཀཱ་རོ་གསུམ་གྱིས་བྱིན་བརླབས། བྷྱོཿ དཔལ་ཆེན་ཚོགས་ཀྱི་ལྷག་
མའི་བདག །སྔགས་སྐྱེས་ཞིང་སྐྱེས་ལས་ལ་སྐྱེས། །དུར་ཁྲོད་གནས་ཉུལ་མཁའ་འགྲོའི་ཚོགས། །འདིར་བྱོན་ལྷག་མའི་གཏོར་མ་
བཞེས༑ །དཔལ་གྱི་ཕ་འབབ་འདི་ལོངས་ལ། །བཅོལ་བའི་ཕྲིན་ལས་སྒྲུབ་པར་མཛོད། ཨུ་ཙྪིཥྚ་པ་ཏི་སརྦ་ཁ་ཁ་ཁཱ་ཧི་ཁཱ་ཧི།
ཞེས་ཕུལ། མགོན་པོའི་གསང་བ་གསོལ་གདབ་དང་མངའ་གསོལ་བྱ། མགོན་པོའི་གཏོར་མ་ཕྱི་ལ་འབུལ་སྲོལ་འདུག་ཀྱང་ཕྱག་བཞི་པ་དངོས་གྲུབ་ཀྱི་ལྷ་ཡིན་ཕྱིར་ཅུང་མི་
ལེགས་པས། གཏོར་ཚབ་དམར་གཏོར་ཞིག་བྱ་སེང་བསྐུལ་གྱིས་ཁང་ཐོག་ཏུ་འབུལ། གཏང་རག་མཆོད་བསྟོད་ནས་ཉེར་བསྡུ་བཅས་ལས་རིམ་གསལ་སྒྲོན་ལྟར་བྱའོ། །
362

མགོན་པོའི་བཅོ་བརྒྱད་བྱོན། རྗེས་གནང་།
༄༅། །འཕགས་བོད་རིམ་བྱོན་བརྒྱུད་ལྡན་བླ་མ་ཡི། ཞལ་བྱུང་བཀའ་སྲོལ་ཉམས་མེད་ཆུ་བོའི་རྒྱུན། ལུང་རིགས་ཚད་མས་གྲུབ་པའི་བུམ་པར་གཏམས། བློ་གྲོས་ལྡན་
པ་རྣམས་ཀྱིས་འདི་འཐུངས་ཤིག །ཡབ་སྲས་གོང་མའི་ཞལ་བྱུང་རྡོ་རྗེའི་ཚིག །གཞུང་ལུགས་རྣམ་དག་བཀའ་སྲོལ་ཉམས་མེད་ལ། ལག་ལེན་སྤྱད་བྱའི་འཐད་ལྡན་ཟུར་
བརྒྱན་ཏེ། མཐོང་བས་གྲུབ་པ་ཕུལ་བྱུང་འདི་ཁོ་ན།
ཞེས་པ་དཔལ་ཆེན་རྒ་ལོའི་ལུགས་ཀྱི་མགོན་པོ་ཕྱག་བཞི་པའི་རྗེས་གནང་བཀའ་གཏད་སྦྲེལ་མ་རིག་འཛིན་ཆོས་
གྲགས་ཀྱིས་སྩལ་བ་སྐལ་ལྡན་ཡང་རབ་རྣམས་ཀྱིས་སྤྱོད་ཡུལ་དུ་མཛད་འདུག་པར་ལས་དང་པོ་པ་རྣམས་འཇུག་དཀའ་བས་གོང་མ་རྣམས་ཀྱི་ཕྱག་བཞེས་རྣམ་པར་དག་པས་
ཟུར་བརྒྱན་པ་འདི་བཞིན་དགོས་པའི་བཀའ།
ཡོངས་རྫོགས་བསྟན་པའི་མངའ་བདག་རྒྱལ་དབང་བསྟན་འཛིན་ཆོས་ཀྱི་བློ་གྲོས་མཆོག་གི་ཅོད་པན་གཙུག་ཏུ་སྩལ་བ
བཞིན་ཤཱཀྱའི་བཙུན་པ་ལྷོ་རྗེ་དྲུང་དཀོན་མཆོག་བསྟན་འཛིན་ཕྲིན་ལས་མཐར་ཕྱིན་མི་འགྱུར་མཆོག་གི་སྣང་བ་ཡེ་ཤེས་མཆོག་གྲུབ་རྒྱལ་པོ་དཔལ་བཟང་པོ་ཞེས་སུ་འབོད་་་་
ས
363
ཇ

གཏེར་ ལྷོ་ནུས་ལྡན་གསུང་། གསར།
པས་མེ་ཁམས་གཉིས་སྐྱེས་ཁོའི་ཁྲུམས་ཟླའི་དཀར་ཕྱོགས་ཀྱི་དགའ་བ་དང་པོར་ཟབ་ལམ་བླ་སྒྲུབ་ཀྱི་སྲོག་སྩོལ་ཨ་ཝ་དྷཱུ་ཏིར་བཞུགས་པའི་ཐུན་མཚམས་མདོ་ཁམས་ཐུབ་་་་་་་
བསྟན་བཤད་སྒྲུབ་གླིང་གི་བླ་བྲང་ཡང་རྩེ་ནས་འཕྲལ་དུ་སྦྱར་བའི་ཡི་གེ་གཉིས་པ་སྤེལ་བ་པོ་ནི་རང་སློབ་བསྟན་འཛིན་ཆོས་འཕེལ་གྱིས་བྲིས་པ་སུ་ཛ་ཡནྟུ།
364

མགོན་པོའི་ གཅིག་ རྗེས་གནང་།